Typisk består en løsning i, at man monterer stolper af trykimprægneret træ eller stålprofiler på den eksisterende facade. Imellem dem monterer man isoleringen, enten i form af ruller eller af batts. Er det nødvendigt med flere lag isolering, så lægges næste lag lægter, så de krydser de første lægter. På den måde minimerer man kuldebroer og imellem disse lægter monteres det næste lag isolering. Yderst monterer man et lag bestående af cedertræ eller lærk på klink, men der kan også anvendes eternit plank. Selve yderbeklædningen vil man montere på afstandslister, da man derved sikrer tilstrækkelig ventilation bagved. For at forhindre skadedyr som insekter, mus og rotter i at trænge ind så sikres ventilationsspalten med et insektnet. Beklædningen skal minimum være klasse 2, det er en brandteknisk betegnelse.   Isoleringen fortsættes ned foran soklen mellem 30 til 60 centimeter, på den måde kan man bryde kuldebroen ved overgangen til fundamentet. Når man alligevel er under jorden, bør man overveje at lave et omfangsdræn.